Georgina Oliva, secretària d'Atenció a la Infància, l'Adolescència i la Joventut: "L'educació en el lleure és una eina imprescindible per al desenvolupament integral dels infants i adolescents, i en el context en què ens trobem és més necessària que mai"
La secretària d'Atenció a la Infància, l'Adolescència i la Joventut, Georgina Oliva, ha expressat avui el compromís del Govern en fer possibles les activitats de lleure aquest estiu, assegurant que es puguin desenvolupar amb mesures de seguretat i protecció per als infants i adolescents que hi participen i per a les persones que en tenen cura, així com per la resta de la ciutadania.
Això sí, sempre que es continuï avançant en el desconfinament.
Segons Georgina Oliva, "l 'educació en el lleure és un a eina imprescindible pe r a l desenvolupament integral dels infants i adolescents, i en el context en què ens trobem de crisi sanitària i econòmica és més necessària que mai.
L'educació en el lleure és imprescindible i é s un tresor que cal conservar ".
Oliva ha explicat que les activitats de lleure seran especialment rellevants aquest estiu perquè permetran a infants i adolescents la recuperació de les interaccions socials més enllà del nucli familiar, la retrobada i contacte amb la natura i els espais oberts, i l'aprenentatge en les noves rutines, especialment les que tenen a veure amb la higiene i la protecció.
Addicionalment, des d'una vesant pedagògica, caldrà incorporar en el disseny educatiu de les activitats aspectes com l'acompanyament emocional, el treball del dol i la gestió de la incertesa i la por al desconegut.
El Departament de Treball, Afers Socials I Famílies també considera important que enguany hi hagi lleure d'estiu per ajudar el sector i les entitats i associacions, així com que es fomentin les activitats de kilòmetre zero.
"Ens cal poder oferir als infants i adolescents una mica d'aire: poder gaudir dels espais a l'aire lliure, retrobar-se amb les amistats, poder tenir altres referents adults, experimentar i jugar en la natura.
Per tot això creiem que el lleure és necessari i per això creiem que cal lluitar perquè sigui possible, encara que sigui d'una manera diferent a la que fins ara hem estat acostumades", ha reblat la secretària d'Atenció a la Infància, l'Adolescència i la Joventut.
El Departament de Treball, Afers Socials i Famílies està definint un Document Marc d'Educació en el Lleure per a l'estiu 2020, un projecte que s'està treballant de manera conjunta i coordinada des de fa dies amb les entitats i empreses del sector, el món local i també amb el Consell Nacional de la Joventut de Catalunya i el Consell Nacional d'Infants i Adolescents de Catalunya.
Concretament, s'han fet grups de treball sobre les formes d'organitzar les noves activitats per tipologia i sobre els continguts pedagògics.
També es treballa en un web de coordinació amb els agents implicats on es recullin totes les activitats que es fan a Catalunya, els protocols de salut i els recursos pedagògics treballats amb les entitats.
D'altra banda, ahir el comitè tècnic del PROCICAT va aprovar el marc general pel que fa a recomanacions sanitàries i de protecció civil per a l'organització de les activitats de l'estiu.
Segons Georgina Oliva, " a quest document és un punt de partida, en primer lloc l'hem d'acabar d'aterrar a les diferents activitats de l'àmbit del lleure: casals, colònies, campaments, rutes i camps de treballs, cadascuna d'aquestes tipologies d'activitats en el lleure tindrà el seu propi protocol de desenvolupament.
D'altra ba n da, i com no podia ser d'una altra manera, ho hem de treballar amb els ens municipals, és importantíssim aterrar aquest document marc a la realitat de cada municipi.
C ada poble, cada ciutat té unes característiques diferents i tindrà diferents velocitats de desconfinament.
Hem de concretar aquest protocol marc amb els municipis de la mateixa manera que hem construït aquest document: concertadament, dialogant, parlant, treballant al costat del sector del lleure ".
Les principals idees del document aprovat ahir són aquestes:
Pel que fa als ajuts i beques, el Departament garantirà que aquets estiguin, com sempre, al servei de les famílies, i enguany es reprioritzaran per garantir l'accés de les famílies i els infants en situació de vulnerabilitat o que hagin patit d'una manera més directa l'impacte de la Covid-19.